Med undtagelse af knap to års afstikker til FC Midtjylland og Randers FC har Allan Kuhn været en del af AaB siden januar 2004. AaB-direktør Lynge Jakobsen er tilfreds med aftalen. - Kuhn og AaB har igennem længere tid drøftet fremtiden, og jeg er glad for, at vi nu har fået lavet en aftale. - Med den tidligere forlængelse med vores cheftræner Kent Nielsen har vi dermed det trænerteam, som vi ønsker os, konstaterer Lynge Jakobsen. Allan Kuhn ser frem til endnu flere kampe. - AaB er min klub og der hvor mit hjerte er. Derfor har jeg også ønsket at få enderne til at mødes, og jeg ser frem til de mange udfordringer, som venter os. - På kort sigt skal vi forsøge at få det optimale ud af vores nuværende placering, så vi forhåbentlig kan spille med om de sjove pladser til sommer, siger 45-årige Allan Kuhn. Kuhn og AaB tager lørdag imod FC Nordsjælland på Nordjyske Arena.

Referat:
AaB har forlænget aftalen med assistenttræner Allan Kuhn til 30. juni 2015.